वर्णिक छंद में लिखी गयी उक्त तेवरी में व्याप्त आक्रोश का बोध् विरोधस्वरूप दरोगाजी के उस व्यक्तित्व पर निरंतर व्यंग्य के माध्यम से प्रहार करता है, जो डकैतों को संरक्षण देने के कारण बदनाम हो चुका है। जो ताकतवर के सामने तो थर-थर कांपता है किन्तु किसी न्याय की आस लिये निर्बल-पीडि़त को थाने में आता देखता है तो उसे न्याय के नाम पर केवल पिटाई और भद्दी गालियों की सौगात देता है। दरोगा की एक खासियत यह भी है कि यह जिस गली-मौहल्ले से होकर गुजरता है तो इसके राक्षसी रूप को देखकर समस्त मौहल्लेवासी थर-थर कांपने लगते हैं। इतना ही नहीं दरोगा के कारण इलाके की बहिन-बेटियों की इज्जत भी सुरक्षित नहीं है। ऐसे दरोगा पर आश्रय द्वारा आक्रोश में कसा गया अपरोक्त व्यंग्य सामाजिकों को विरोध-रस के रंग से सराबोर करेगा ही।